
Grozījumi Ministru kabineta 2011. gada 4. oktobra noteikumos Nr. 756 "Veterināro recepšu noformēšanas un uzglabāšanas kārtība"
Izdoti saskaņā ar Veterinārmedicīnas likuma 57.panta trešo daļu
· Izdarīt Ministru kabineta 2011. gada 4. oktobra noteikumos Nr. 756 "Veterināro recepšu noformēšanas un uzglabāšanas kārtība" (Latvijas Vēstnesis, 2011, 158. nr.) šādus grozījumus:
· 1. Izteikt 4. punktu šādā redakcijā:
· "4. Recepti noformē praktizējošs veterinārārsts uz receptes veidlapas, kas saņemta no Pārtikas un veterinārā dienesta, norādot informāciju, kas noteikta Eiropas Parlamenta un Padomes 2018. gada 11. decembra Regulas (ES) 2019/6 par veterinārajām zālēm un ar ko atceļ Direktīvu 2001/82/EK (turpmāk – Regula 2019/6), 105. panta 5. punktā."
· 2. Izteikt 11.2. apakšpunktu šādā redakcijā:
· "11.2. zāles, ar kurām atļauts veikt darbības tikai praktizējošam veterinārārstam:
· 11.2.1. imunoloģiskās veterinārās zāles;
· 11.2.2. dzīvnieku eitanāzijai paredzētas zāles;
· 11.2.3. specifisku farmakoterapeitisko grupu zāles, kuru lietošanā jāievēro īpaši piesardzības pasākumi;".
· 3. Izteikt 11.4. apakšpunktu šādā redakcijā:
· "11.4. zāles, kas satur Komisijas 2009.gada 22.decembra Regulā (ES) Nr.37/2010 par farmakoloģiski aktīvajām vielām un to klasifikāciju pēc to atlieku maksimāli pieļaujamā satura noteiktās aizliegtās vielas, ja zāles paredzētas produktīvajam dzīvniekam. Šo nosacījumu neattiecina uz zirgu dzimtas dzīvniekiem, par kuriem saskaņā ar  Komisijas  2021. gada 10. jūnija Īstenošanas regulu (ES) 2021/963 ar ko nosaka noteikumus Eiropas Parlamenta un Padomes Regulas (ES) 2016/429, (ES) 2016/1012 un (ES) 2019/6 piemērošanai attiecībā uz zirgu identifikāciju un reģistrāciju un izveido identifikācijas dokumentu paraugus attiecībā uz šiem dzīvniekiem, ir deklarēts, ka attiecīgos zirgu dzimtas dzīvniekus nav paredzēts izmantot pārtikas produktu iegūšanai."
· 4. Papildināt ar 11.5. apakšpunktu šādā redakcijā:
· "11.5. zāles, kas satur Komisijas 2022. gada 19. jūlija Īstenošanas regulā  (ES) 2022/1255, ar kuru saskaņā ar Eiropas Parlamenta un Padomes Regulu (ES) 2019/6 izraugās tādus antimikrobiālos līdzekļus vai antimikrobiālo līdzekļu grupas, ko rezervē noteiktu cilvēka infekciju ārstēšanai, minētos antimikrobiālos līdzekļus."
· 5. Izteikt 15. punktu šādā redakcijā:
· "15. Praktizējošs veterinārārsts receptē norāda tās derīguma termiņu. Derīguma termiņš nepārsniedz trīs mēnešus no attiecīgās receptes izrakstīšanas dienas, izņemot šo noteikumu  16. un 16.1punktā minēto gadījumu."
· 6. Papildināt ar 16.1 punktu šādā redakcijā:
· "16.1  Ja  praktizējošs veterinārārsts izraksta antimikrobiālās zāles, norāda receptes derīguma termiņu, kas  nepārsniedz Regulas 2019/6  105.panta 10.punktā noteikto termiņu.
·  ".
· 7. Papildināt ar 18.1 punktu šādā redakcijā:
· "18.1 Ja receptē paredzēts norādīt:
·  
· 18.11. profilaksei paredzētas antimikrobiālās zāles saskaņā ar Regulas  2019/6 107.panta 3.punktā noteikto, receptes sadaļā Rp. papildu norāda – “profilakse”;
·  
· 18.12. metafilaksei paredzētas antimikrobiālās zāles saskaņā ar Regulas 2019/6 107.panta 4.punktā noteikto, receptes sadaļā Rp. papildu norāda  “metafilakse”;
· 18.13. zāles, ko izraksta saskaņā ar Regulas 2019/6 112., 113. un 114.pantā noteikto, receptes sadaļā Rp. papildu norāda  “kaskāde”."

